Birt þann 28. nóvember , 2019 | Höfundur : Bjarki Þór Jónsson Reynslusaga úr rafíþróttum – „ skiptir miklu máli að hafa þennan valkost í flóru íþróttanna á Íslandi “ Sífellt fleiri íslensk íþróttafélög eru farin að bjóða upp á æfingar í rafíþróttum . Ármann er eitt af þeim íþróttafélögum á Íslandi sem hafa stofnað sína eigin rafíþróttadeild innan félagsins og er markmið deildarinnar að verða leiðandi í grasrótarstarfi innan rafíþrótta . Félagið vill efla krakka félagslega , andlega og líkamlega í gegnum áhugamál þeirra . Á dögunum birti Ármann esports fallega reynslusögu á Facebook-síðu sinni frá foreldri sem segir að það skipti miklu máli að hafa þennan valkost í flóru íþróttanna á Íslandi og að sonur sinn hafi fundið sig í rafíþróttadeild Ármans . Reynslusöguna í heild sinni er hægt að lesa hér fyrir neðan . „ Sonur minn er 11 ára og byrjaði að æfa með Rafíþróttadeild Ármanns þegar hún var stofnuð nú í haust 2019 . Hann er greindur með raskanir sem eru hamlandi fyrir hann svo hann tekst á við ýmsar áskoranir í sínu daglega lífi . Frá því að hann var lítill hefur hann prófað margar hefðbundnar íþróttir en það hefur oftar en ekki aðeins valdið honum kvíða og vanlíðan . „ Sonur minn er 11 ára og byrjaði að æfa með Rafíþróttadeild Ármanns þegar hún var stofnuð nú í haust 2019 . Eitt af því sem hann getur átt erfitt með eru félagsleg samskipti og þá sérstaklega við jafnaldra sína . Það hefur valdið því að hann á það til að einangra sig félagslega og vill stundum lítið fara út úr húsi . En með því að stofna Rafíþróttadeild Ármanns er verið að senda börnum þau skilaboð að það sé í lagi að hafa áhuga á tölvuleikjum og að það sé ekki neikvætt heldur jákvætt . Þar læra þau líka að umgangast tölvuna á heilbrigðan og skynsamlegan hátt . Með því að hafa skipulagt starf þar sem mætt er á fastar æfingar nokkrum sinnum í viku , eins og í öðrum íþróttum , hefur sonur minn fengið tækifærið til þess að rækta áhugamál sitt sem alvöru íþrótt sem hann er góður í . Það skiptir miklu máli að hafa þennan valkost í flóru íþróttanna á Íslandi .